《宴清心阁》
宋代·李彭

马尾垂杨已堕绵，春风暴谑恼中年。驱车作意访花县，地主风流仍更贤。

倦游不比长卿慢，自迎杰阁开清宴。高谈雄辨俯飞鸟，急管哀弦彻河汉。

君侯笔端妙入神，百斛炳焕扛龙文。承明合受莺花绕，何事敛板趋埃尘。

清朝好士如好色，况兹卓绝流辈百。追锋看即朝日边，莫道垂纶在幽昃。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。